Հավելված

Հայաստանի Հանրապետության

Շիրակի մարզի Գյումրի համայնքի ավագանու

2018 թվականի մարտի 19-ի

N 36 - Ա որոշման

**ԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՆ ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐ ԵՐԵԽԱՆԵՐԻՆ ԱՆՎՃԱՐ ԸՆԴԳՐԿԵԼՈՒ ԵՎ ԾՆՈՂԱԿԱՆ ՎՃԱՐՆԵՐԻ ՍԱՀՄԱՆՎԱԾ ՉԱՓԻ ՆԿԱՏՄԱՄԲ ԶԵՂՉԵՐ ԿԻՐԱՌԵԼՈՒ**

**1.**Յուրաքանչյուր նախադպրոցական ուսումնական հաստատություն հաճախող երեխաների սննդի ընդհանուր վարձավճարի մինչև 10 %-ի չափով սննդի վճարը փոխհատուցվում է համայնքի բյուջեի միջոցներից:

**2.**Նախադպրոցական ուսումնական հաստատություններում սահմանված ծնողական վճարներից 100 %-ով աջակցման ենթակա են՝

1) երկկողմանի ծնողազուրկ երեխաները,

2) Հայաստանի Հանրապետության պաշտպանության ժամանակ կամ

ծառայողական պարտականությունները կատարելիս զոհված

զինծառայողների երեխաները,

3) հաշմանդամություն ունեցող ծնողների երեխաները:

**3.** Նախադպրոցական ուսումնական հաստատություններում ծնողական

վճարներից 50 %-ի չափով աջակցման ենթակա են՝

1) միակողմանի ծնողազուրկ երեխաները,

2) անապահովության գնահատման համակարգում հաշվառված ընտանիքների՝

1-ից ավել մանկապարտեզ հաճախող երեխաները

3) հաշմանդամություն ունեցող ծնողի երեխաները,

4) հաշմանդամության կարգ ունեցող երեխաները,

**4.**Նախադպրոցական ուսումնական հաստատություններում ծնողական վճարներից 25 %-ի չափով աջակցման ենթակա են՝

1) երեք և ավելի անչափահաս երեխաներ ունեցող ընտանիքների երեխաները:

**5.** Ծնողական վճարների զեղչերից օգտվելու համար դիմումները և արտոնությունները հաստատող փաստաթղթերը ներկայացվում են համապատասխան նախադպրոցական ուսումնական հաստատություն:

**6.**Նախադպրոցական ուսումնական հաստատությունը կրթության բաժին է ներկայացնում արտոնություններից օգտվող երեխաների ցանկը և արտոնությունները հաստատող փաստաթղթերը (պատճենները), որի հիման վրա կրթության բաժինը ֆինանսատնտեսագիտական բաժին ներկայացնում է հայտ` յուրաքանչյուր նախադպրոցական ուսումնական հաստատությանը հասանելիք դրամաշնորհի չափի մասին, ինչը հիմք է հանդիսանում Գյումրի համայնքի բյուջեից ֆինանսավորման մասին: